# data[].attributes.attachment_link.description
Create interactive quizzes, polls, presentations, and more to engage your audience.

# data[].attributes.body
„ Plumb ”de George Bacovia”

Dormeau adânc sicriele de plumb,
Și flori de plumb și funerar veștmânt -
Stam singur în cavou… și era vânt…
Și scârțâiau coroanele de plumb.

Dormea întors amorul meu de plumb
Pe flori de plumb, și-am început să-l strig -
Stam singur lângă mort… și era frig…
Și-i atârnau aripile de plumb.

1.     Precizaţi curentul literar în care se încadrează textul citat.

2.     Exemplifică trăsăturile curentului pe textul studiat.

3.     Interpretează titlul textului liric citat mai sus.

4.     Precizează tema textului.

5.     Precizaţi structura textului liric.

6.     Extrageţi trei termeni cheie ai poemului precizând semnificaţia fiecăruia în parte.
7.     Prezentați relația dintre ideea poetică și mijloacele artistice.

🤗

# data[].attributes.body
„Eu nu strivesc corola de minuni a lumii ”

de Lucian Blaga

Eu nu strivesc corola de minuni a lumii
şi nu ucid
cu mintea tainele, ce le-ntâlnesc
în calea mea
în flori, în ochi, pe buze ori morminte.
Lumina altora
sugrumă vraja nepătrunsului ascuns
în adâncimi de întuneric,
dar eu,
eu cu lumina mea sporesc a lumii taină -
şi-ntocmai  cu razele ei albe luna
nu micşorează, ci tremurătoare
măreşte şi mai tare taina nopţii,
aşa îmbogăţesc şi eu întunecata zare
cu largi fiori de sfânt mister
şi tot ce-i neînţeles
se schimbă-n neînţelesuri şi mai mari
sub ochii mei-
căci eu iubesc
şi flori şi ochi şi buze şi morminte.

1.     Precizaţi curentul literar în care se încadrează textul citat.

2.     Exemplifică trăsăturile curentului pe textul studiat.

3.     Interpretează titlul textului liric citat mai sus.

4.     Precizează tema textului.

5.     Argumentaţi că textul citat este o artă poetică.

6.     Precizaţi structura poeziei.
7.      Prezentați relația dintre ideea poetică și mijloacele artistice.

🤗

# data[].attributes.body
„Testament” de Tudor Arghezi

Nu-ţi voi lăsa drept bunuri, după moarte,
Decât un nume adunat pe o carte,
În seara răzvrătită care vine
De la străbunii mei până la tine,
Prin râpi şi gropi adânci
Suite de bătrânii mei pe brânci
Şi care, tânăr, să le urci te-aşteaptă
Cartea mea-i, fiule, o treaptă.

Aşeaz-o cu credinţă căpătâi.
Ea e hrisovul vostru cel dintâi.
Al robilor cu saricile, pline
De osemintele vărsate-n mine.

Ca să schimbăm, acum, întâia oară
Sapa-n condei şi brazda-n calimară
Bătrânii au adunat, printre plăvani,
Sudoarea muncii sutelor de ani.
Din graiul lor cu-ndemnuri pentru vite
Eu am ivit cuvinte potrivite
Şi leagăne urmaşilor stăpâni.
Şi, frământate mii de săptămâni
Le-am prefăcut în versuri şi-n icoane,
Făcui din zdrenţe muguri şi coroane.
Veninul strâns l-am preschimbat în miere,
Lăsând întreagă dulcea lui putere.

Am luat ocara, şi torcând uşure
Am pus-o când să-mbie, când să-njure.
Am luat cenuşa morţilor din vatră
Şi am făcut-o Dumnezeu de piatră,
Hotar înalt, cu două lumi pe poale,
Păzind în piscul datoriei tale.

Durerea noastră surdă şi amară
O grămădii pe-o singură vioară,
Pe care ascultând-o a jucat
Stăpânul, ca un ţap înjunghiat.
Din bube, mucegaiuri şi noroi
Iscat-am frumuseţi şi preţuri noi.
Biciul răbdat se-ntoarce în cuvinte
Si izbăveşte-ncet pedesitor
Odrasla vie-a crimei tuturor.
E-ndreptăţirea ramurei obscure
Ieşită la lumină din padure
Şi dând în vârf, ca un ciorchin de negi
Rodul durerii de vecii întregi.

Întinsă leneşă pe canapea,
Domniţa suferă în cartea mea.
Slova de foc şi slova faurită
Împărechiate-n carte se mărită,
Ca fierul cald îmbrăţişat în cleşte.
Robul a scris-o, Domnul o citeşte,
Făr-a cunoaşte ca-n adâncul ei
Zace mania bunilor mei.

1.     Precizaţi curentul literar în care se încadrează textul citat.

2.     Exemplifică trăsăturile curentului pe textul studiat.

3.     Interpretează titlul textului liric citat mai sus.

4.     Argumentaţi că textul citat este o artă poetică pornind de la tema acestuia.

5.    Ce simbolizează „cartea" în poezie?

6.   Ce sugerează versul „Slova de foc și slova făurită"?
7.     Prezentați relația dintre ideea poetică și mijloacele artistice.

🤗